CELEX: 32009R1276
Language: sk
Date: 2009-12-22 00:00:00
Title: Nariadenie Komisie (EÚ) č. 1276/2009 z  22. decembra 2009 , ktorým sa stanovujú štandardné hodnoty, ktoré sa majú používať pri výpočte finančnej náhrady a jej preddavku vzhľadom na výrobky rybného hospodárstva stiahnuté z trhu počas rybárskeho roka 2010

23.12.2009   
            
            
               SK
            
            
               Úradný vestník Európskej únie
            
            
               L 344/10
            
         
      NARIADENIE KOMISIE (EÚ) č. 1276/2009
   z 22. decembra 2009,
   ktorým sa stanovujú štandardné hodnoty, ktoré sa majú používať pri výpočte finančnej náhrady a jej preddavku vzhľadom na výrobky rybného hospodárstva stiahnuté z trhu počas rybárskeho roka 2010
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 104/2000 zo 17. decembra 1999 o spoločnej organizácii trhov s výrobkami rybolovu a akvakultúry (1), a najmä na jeho článok 21 ods. 5 a 8,
   keďže:
   
               (1)
            
            
               V nariadení (ES) č. 104/2000 sa ustanovuje finančná náhrada, ktorá sa má zaplatiť organizáciám výrobcov, ktoré za určitých podmienok sťahujú z trhu výrobky uvedené v prílohe I častiach A a B k uvedenému nariadeniu. Výška takejto finančnej náhrady by sa mala znížiť o štandardné hodnoty v prípade výrobkov plánovaných na iné účely než ľudskú spotrebu.
            
         
               (2)
            
            
               V nariadení Komisie (ES) č. 2493/2001 z 19. decembra 2001 o odbyte niektorých produktov rybolovu, ktoré boli stiahnuté z trhu (2), sa špecifikujú spôsoby zabezpečenia odbytu produktov stiahnutých z trhu. Hodnota takýchto výrobkov by sa mala stanoviť na štandardnej úrovni za každý z týchto spôsobov odbytu zohľadňujúc priemerné výnosy, ktoré je možné získať z takéhoto odbytu v rôznych členských štátoch.
            
         
               (3)
            
            
               Podľa článku 7 nariadenia Komisie (ES) č. 2509/2000 z 15. novembra 2000 stanovujúceho podrobné pravidlá uplatňovania nariadenia Rady (ES) č. 104/2000, pokiaľ ide o vyplácanie finančnej náhrady za stiahnutie určitých produktov rybolovu z trhu (3), osobitné pravidlá stanovujú, že ak organizácia výrobcov alebo jeden z jej členov uvedie svoje výrobky do predaja v inom členskom štáte, než v ktorom je uznaný, je potrebné informovať orgán zodpovedný za poskytnutie finančnej náhrady. Tento orgán je orgánom v členskom štáte, v ktorom je organizácia výrobcov uznaná. Štandardná odpočítateľná hodnota by preto mala byť hodnota platná v tomto členskom štáte.
            
         
               (4)
            
            
               Rovnaký spôsob výpočtu by sa mal použiť na preddavky na finančnú náhradu uvedené v článku 6 nariadenia (ES) č. 2509/2000.
            
         
               (5)
            
            
               Opatrenia, ktoré sa ustanovujú v tomto nariadení, sú v súlade so stanoviskom Riadiaceho výboru pre produkty rybného hospodárstva,
            
         PRIJALA TOTO NARIADENIE:
   Článok 1
   Štandardné hodnoty na rybársky rok 2010 používané pri výpočte finančnej náhrady a príslušných preddavkov za produkty rybolovu, ktoré organizácie výrobcov stiahli z trhu a určili ich na iné účely ako na ľudskú spotrebu v zmysle článku 21 ods. 5 nariadenia (ES) č. 104/2000, sú stanovené v prílohe k tomuto nariadeniu.
   Článok 2
   Štandardná hodnota, ktorá sa má odrátať od finančnej náhrady a s ňou súvisiacich preddavkov bude tá, ktorá sa používa v členskom štáte, v ktorom je organizácia výrobcov uznaná.
   Článok 3
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od 1. januára 2010.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. decembra 2009
      
         
            Za Komisiu
         
         
            predseda
         
         José Manuel BARROSO
         
      
   
   
      (1)  Ú. v. ES L 17, 21.1.2000, s. 22.
   
      (2)  Ú. v. ES L 337, 20.12.2001, s. 20.
   
      (3)  Ú. v. ES L 289, 16.11.2000, s. 11.
   
      PRÍLOHA
      
         ŠTANDARDNÉ HODNOTY
      
      
                  Použitie výrobkov stiahnutých z trhu
               
               
                  EUR/tona
               
            
                  
                              1.
                           
                           
                              Použiť po spracovaní na kŕmnu múčku (krmivo pre zvieratá):
                           
                        
               
                   
               
            
                  
                              a)
                           
                           
                              Sleď druhu Clupea harengus a makrela druhu Scomber scombrus a Scomber japonicus:
                           
                        
               
                   
               
            
                  
                              —
                           
                           
                              Dánsko a Švédsko,
                           
                        
               
                  60
               
            
                  
                              —
                           
                           
                              Spojené kráľovstvo,
                           
                        
               
                  50
               
            
                  
                              —
                           
                           
                              ostatné členské štáty,
                           
                        
               
                  15
               
            
                  
                              —
                           
                           
                              Francúzsko
                           
                        
               
                  2
               
            
                  
                              b)
                           
                           
                              Garnáty druhu Crangon crangon a krevety boreálne (Pandalus borealis):
                           
                        
               
                   
               
            
                  
                              —
                           
                           
                              Dánsko a Švédsko,
                           
                        
               
                  0
               
            
                  
                              —
                           
                           
                              ostatné členské štáty.
                           
                        
               
                  10
               
            
                  
                              c)
                           
                           
                              Ostatné produkty:
                           
                        
               
                   
               
            
                  
                              —
                           
                           
                              Dánsko,
                           
                        
               
                  40
               
            
                  
                              —
                           
                           
                              Švédsko, Portugalsko a Írsko,
                           
                        
               
                  20
               
            
                  
                              —
                           
                           
                              Spojené kráľovstvo,
                           
                        
               
                  28
               
            
                  
                              —
                           
                           
                              ostatné členské štáty.
                           
                        
               
                  1
               
            
                  
                              2.
                           
                           
                              Použiť čerstvé alebo konzervované (krmivo pre zvieratá)
                           
                        
               
                   
               
            
                  
                              a)
                           
                           
                              Sardinky druhu Sardina pilchardus a sardely (Engraulis spp.):
                           
                        
               
                   
               
            
                  
                              —
                           
                           
                              všetky členské štáty.
                           
                        
               
                  8
               
            
                  
                              b)
                           
                           
                              Ostatné produkty:
                           
                        
               
                   
               
            
                  
                              —
                           
                           
                              Švédsko,
                           
                        
               
                  0
               
            
                  
                              —
                           
                           
                              Francúzsko,
                           
                        
               
                  30
               
            
                  
                              —
                           
                           
                              ostatné členské štáty.
                           
                        
               
                  30
               
            
                  
                              3.
                           
                           
                              Použiť ako návnadu
                           
                        
               
                   
               
            
                  
                              —
                           
                           
                              Francúzsko,
                           
                        
               
                  60
               
            
                  
                              —
                           
                           
                              ostatné členské štáty.
                           
                        
               
                  20
               
            
                  
                              4.
                           
                           
                              Použiť na iné účely než krmivo pre zvieratá
                           
                        
               
                  0